Eesti Anestesioloogide Selts

**EAS JUHATUSE KOOSOLEKU PROTOKOLL**

Mäo 23. september 2021 nr 5-2021

Juhatas Juri Karjagin

Protokollis Veronika Reinhard

Võtsid osa: Hans-Erik Ehrlich, Mari-Liis Ilmoja, Kerli Vijar, Olavi Maasikas, Tuuli Metsvaht, Mihkel Viru (residentide esindaja)

**Päevakord:**

1. Pädevuse hindamine
2. Koolitustoetusega seonduv
3. Balti kongress
4. Sügisüritus
5. Suhtlus Haigekassaga
6. Ravijuhendid
7. TISS – kas meil on arenguid?
8. UH kasutamine intensiivravis ning selle õpetamine
9. Vaba mikrofon
10. **Päevakorrapunkt**

**Kuulati**: Pädevuse hindamise taotluse esitas üks arst. Kuulati retsensiooni tema pädevuse hindajalt.

**Otsustati:** tunnistada dr. Andrus Remmelgas pädevaks ning anda pädevust tõendav dokument 5 aastaks.

1. **Päevakorrapunkt**

**Kuulati**: 2020. aasta koolitustoetuse saanud residendid Andrus Lomp ning Vladislav Mihnovitš on esitanud koolituskäigu kuludokumendid. Kulude optimeerimiseks võtsid nad ühise majutuse ning see arve on dr. Mihnovitši nimel. Nad on palunud maksta välja mõlemale koolitustoetus kuludokumentide alusel, võttes arvesse, et majutusarve on neil ühine.

**Arutleti**: Summaarselt katavad tehtud kulud koolitustoetuse. Probleemiks on, et majutuse kohta pole eraldi arveid vaid ühine arve.

**Otsustati:** Maksta kuludokumentide alusel, arvestades majutuskulu proportsionaalselt kaheks, mõlemale koolitustoetuse saajale välja koolitustoetus 1000 eurot. Edasise omavahelise arvelduse majutuse osas teevad koolitustoetuse saajad ise.

**Otsustati:** Arvestades praegust epidemioloogilist olukorda, on nii 2020. kui 2021. aasta koolitustoetusi, mis senini kasutamata, võimalik kasutada ka 2022. aastal.

1. **Päevakorrapunkt**

**Arutati:** Järgmine Balti Kongress toimub Eestis. Tavaliselt on eelmise kongressiga koos ära öeldud ka järgmise kongressi kuu. Juri Karjagin pakkus välja, et võiksime teha kongressi mitte detsembris, vaid hoopis sügisel, näiteks oktoobris. Konkureerivaks on ESICM Lives 2023, kuid selle toimumis kuupäevad on teadmata, aga tõenäoliselt 1.-4. või 8.-11. oktoober ehk me saaks ilusti kusagile 12.-14. või 19.-21. oktoober planeerida. Esialgu otsustati, et võiks olla 19.-21. oktoober 2023 Balti Kongress, aga kuupäeva veel kivisse ei raiuta.

1. **Päevakorrapunkt**

**Otsustati:** Praeguse seisuga sügisüritust ei planeeri. Kui kellelgi tekib väga hea idee, võime kaaluda veebiseminari korraldamist.

1. **Päevakorrapunkt**

**Kuulati:** Suhtlus haigekassaga ei edene. Juri Karjagin saatis ametliku kirja, et tahame hinnad üle vaadata, sellele ei vastatud. Helistas, lubati ühendust võtta, aga ei ole võetud.

Kliinikum sai ettekirjutise UH koodi kasutamise eest anesteesias, mille kohta varasemast on suusõnaline kokkulepe, et tohib kasutada.

**Otsustati:** Pöördume Tiina Satsi poole otse. Kui nõustutakse hindadest rääkima, siis peame ka otsustama, kuidas üldse intensiivravi rahastada (voodipäev, TISS vms)

1. **Päevakorrapunkt**

**Arutati:** ravijuhendite koostamisel osalemist ning teemavalikuid. Transfusioon I osaleb Kerli. Samuti esitame ta transfusioon II osalema.

Valuravi juhend juba läheb kaasajastamisele.

Regionaalanesteesia? Antikoagulantravi perioperatiivselt. Juri Karjagin uurib K-T Laisaarelt, kas oleks võimalik see praktilise tegevusjuhendina vormistada? Kui ei saa, siis me ei tee, päris grade juhendit ei soovi.

1. **Päevakorrapunkt**

**Arutati:** PERH TISS 28 jääb vaegtöösse. TISS 76 modifikatsioon töötab e-intensiivis. Õdede seltsingu poolt pole survet olnud. Jääme ootele.

1. **Päevakorrapunkt**

**Arutleti**: Kas selts peaks osalema UH oskuste õpetamises intensiivraviarstidele ning oskusnõuete koostamisel?

Standard, mida peaks intensiivraviarst oskama, peaks olema kirjeldatud. Selts võiks kokku kutsuda töögrupi, kes sisu kirjeldaks. Töörühm võiks kutsuda väliseksperdi või siis ise minna välismaale. Koolitus peaks toimuma töökohtadel. Seltsi poolt õpetajate õpetamise toetamine.

1. **Päevakorrapunkt**

**Kuulati:** Hans-Erik Ehrlich andis teada, et on 2 juriidilist liiget, kellel on senini 2021. a liikmemaksu maksmata (Braun ja Semetron).

**Kuulati:** Varsti tuleb kinnitamisele uus raaamatupidamise sise-eeskiri.

**Kuulati:** 2021.a kütusekompensatsioon juhatuse koosolekutel osalemiseks. Varasemast 0,15 eur/km, summa alla 335 eur ühe päeviku kohta.

**Otsustati:** Jääb edasi nii nagu on.

**Kuulati:** Juba kaks aastat tagasi on vastu võetud otsus, et erialaselt töölt pensioneerunud Seltsi liikmetele on liikmemaks 5 eurot. Vajab meeldetuletamist.

**Otsustati:** Detsembris saadame meeldetuletuskirja Seltsi võlglastele.

Järgmine koosolek toimub 2. detsembril 2021.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/